Jorge Garcia (Schauspeler)

Jorge Garcia (* 28. April 1973 in Omaha, Nebraska) is en US-amerikaanschen Schauspeler, de dör sien Hööftrull in de Feernsehreeg Lost bekannt worrn is.

 Leven un Wark 
Garcia is de Söhn vun en chileenschen Dokter un en kubaansche Schoolmeestersche. Opwossen is he in Süüdkalifornien. De High School besöch he in San Clemente. In de sövten Klass speel he den legen Kerl in en Musikprodukschoon, de op de Grundlaag vun en Comic entstahn is. Dormols hett he markt, dat he över de Schauspeleree in’t Showbusiness instiegen künn. Na dat College hett he sik dat Beverly Hills Playhouse – at is en Theater mit Schauspeelschool – anslaten, woneem he denn fast arbeit hett.

Op de Bühne weer he in Produkschonen as The Midnight Zone, Something Borrowed Something Blue, Romancing Valentino, Fiddler on the Roof, Hurleyburley un Guys and Dolls to sehn, is aver ok in Stand-up-Kummedie in Los Angeles optreden. Bito speel he Nevenrullen in tallrieke Feernseh- un Filmprodukschonen. Internatschonal bekannt worrn is he mit sien Rull in de Feernsehreeg Lost. He fallt sünners dordör op, dat he teemlich Övergewicht hett.

Siet eenige Johren is Garcia in’t Internett teemlich aktiv un bedirfft en Blog ansteed vun en professchonelle Websteed. Ok in’n Blog to Lost is he een vun de Schauspelers, de mit de meisten Antwoorten geven de„For the Lost Actors“, offizielles Lost-Forum „The Fuselage“. Afropen an’n 1. März 2010.. To de sössten Staffel hett he butendem tosamen mit sien Bruut Bethany James Leigh Shady en egen Podcast to de Reeg bedreven.

 Filmografie (Utwahl) 
 Johr Titel Synchroonsnacker 1997 Raven’s Ridge   2001 Tomorrow by Midnightdt.: After Midnight   2002 The Slow and the Cautious, Kortfilm   2003 Old School, Feernsehn   2003-04 Becker, Feernsehreeg Dominik Auer 2004 Happily Even After   2004 Our Time Is Up, Kortfilm Gerhard Jilka 2005 The Good Humor Man   2006 Deck the Hallsdt.: Blendende Weihnachten Gerrit Schmidt-Foß 2007 Sweetzer   2004-10 Lost, Feernsehreeg Gerrit Schmidt-Foß 2012 Alcatraz, Feernsehreeg Gerrit Schmidt-Foß 2013 The Ordained, Feernsehn   2013 iSteve   2014 Food Truck, Feernsehn   2015 The Wedding Ringerdt.: Die Trauzeugen AG Tobias Nath 2016 Rock Dog, Animatschoon, Stimm Tobias Nath 2017 The Healer   2013-18 Hawaii Five-0, Feernsehreeg Gerrit Schmidt-Foß

 Utteken 
Garcia is för dien Schauspeel bit hüüt (Dezember 2014) sössteihn mol för Filmpriesen vörslahn wesen – vör allen för sien Rull in Lost. Uttenekt worrn is he bit nu dreemol:
 2006: mit den Screen Actors Guild Award in de Kategorie Best Ensemble-Leistung in en Drama-Reeg för Lost
 2006: mit den ALMA Award in de Kategorie Rutragen Nevendorsteller un en Feernsehreeg för Lost
 2008: mit den ALMA Award in de Kategorie Rutragen Nevendorsteller un en Feernsehreeg för Lost

 Weblenken 



 Borns 

Kategorie:Schauspeler
Kategorie:Börger von de USA
Kategorie:Mann
Kategorie:Boren 1973